2021. gada 28. aprīlī Rīkojums Nr. 286

Rīgā (prot. Nr. 36 14. §)

**Par Ministru kabineta 2017. gada 4. jūlija rīkojuma Nr. 341**

**"Par valstij piekrītošā nekustamā īpašuma Zāļu ielā 36, Priekulē, Priekules novadā, nodošanu Priekules novada pašvaldības īpašumā" atcelšanu**

1. Ar Ministru kabineta 2017. gada 4. jūlija rīkojumu Nr. 341 "Par valstij piekrītošā nekustamā īpašuma Zāļu ielā 36, Priekulē, Priekules novadā, nodošanu Priekules novada pašvaldības īpašumā" Priekules novada pašvaldības īpašumā tika nodots valstij piekrītošais nekustamais īpašums (kadastra Nr. 6415 004 0112) – zemes vienība 0,1266 ha platībā (zemes vienības kadastra apzīmējums 6415 004 0112), dzīvojamā ēka (būves kadastra apzīmējums 6415 004 0112 001), kūts (būves kadastra apzīmējums 6415 004 0112 002) un šķūnis (būves kadastra apzīmējums 6415 004 0112 003) – Zāļu ielā 36, Priekulē, Priekules novadā (turpmāk – nekustamais īpašums), pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanai.

2. Priekules novada dome 2021. gada 28. janvārī pieņēma lēmumu Nr. 55 (prot. Nr. 2 41. punkts) "Par Priekules novada pašvaldības domes 26.11.2015. lēmuma (prot. Nr. 16 8. §) atcelšanu" nepārņemt nekustamo īpašumu pašvaldības īpašumā.

3. Īpašuma tiesības uz nekustamo īpašumu zemesgrāmatā uz Priekules novada pašvaldības vārda nav nostiprinātas.

4. Atbilstoši 2015. gada 5. novembrī sastādītajam valsts piekritīgās mantas pieņemšanas un nodošanas aktam Nr. 014294 nekustamais īpašums joprojām ir Valsts ieņēmumu dienesta uzskaitē.

5. Ņemot vērā minētos faktus, Ministru kabinets nolemj atcelt Ministru kabineta 2017. gada 4. jūlija rīkojumu Nr. 341 "Par valstij piekrītošā nekustamā īpašuma Zāļu ielā 36, Priekulē, Priekules novadā, nodošanu Priekules novada pašvaldības īpašumā".

Ministru prezidents A. K. Kariņš

## Vides aizsardzības un

## reģionālās attīstības ministrs A. T. Plešs